สวัสดีค่ะ ขอถามหน่อยค่ะ พอดีมีตกขาวสีน้ำตาลมา2-3วันแล้ว วันแรกมามากเปื้อนกกน.เลยนึกว่าเป็นเมน เลยใส่ผ้าอนามัย แต่เช้ามาพึ่งรู้ว่าไม่ใช่ปจด.แต่เป็นตกขาว แล้วก็คันตรงน้อง ไม่ทราบว่าเป็นอะไรแล้วมีวิธีรักษาไหมคะ
สวัสดีค่ะ การมีตกขาวสีน้ำตาล อาจเกิดจาก1. มีการติดเชื้อในช่องคลอด เช่น เชื้อรา (ซึ่งมักทำให้เกิดอาการคันมากในช่องคลอด) เชื้อแบคทีเรีย (มีกทำให้ตกขาวมีกลิ่นเหม็น) เชื้อปรสิต รวมถึงเชื้อหนองในแท้ หนองในเทียม2. เป็นตกขาวที่มีเลือดปนจากสาเหตุต่างๆ เช่น- มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม- มีการอักเสบติดเชื้อในโพรงมดลูก- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มี ภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และยังคงมีตกขาวสีน้ำตาล หรือมีคันในช่องคลอดมาก ก็ควรไปพบสูติ-นรีแพทย์เพื่อตรวจหาสาเหตุและรักษาค่ะ